
Comisia pentru muncă şi protecţie socială








Nr.27/061/27 mai 2003
R A P O R T

asupra propunerii legislative privind finanţarea activităţilor ocazionate de sărbătorirea în România a Zilei Internaţionale a Vârstnicilor prin alocarea de fonduri de la bugetul Ministerului Muncii şi Solidarităţii Sociale

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă privind finanţarea activităţilor ocazionate de sărbătorirea în România a Zilei Internaţionale a Vârstnicilor prin alocarea de fonduri de la bugetul Ministerului Muncii şi Solidarităţii Sociale,  trimisă comisiei cu adresa nr.598 din 25 februarie 2003.


La întocmirea prezentului raport, Comisia a avut în vedere avizele primite de la Consiliul Legislativ şi de la Comisia pentru drepturile omului, culte şi problemele minorităţilor naţionale.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită. Ea face parte din categoria legilor ordinare, conform prevederilor constituţionale.

Propunerea legislativă are ca obiect de reglementare alocarea de fonduri de la bugetul Ministerului Muncii şi Solidarităţii Sociale pentru sărbătorirea în România a Zilei Internaţionale a Vârstnicilor.
Comisia propune Plenului aprobarea propunerii legislative întrucât era necesară o astfel de reglementare prin care să se aloce anual fonduri pentru sărbătorirea în România a Zilei Internaţionale a Vârstnicilor.

La dezbaterea acestei propuneri legislative a participat ca invitat d-na Mihaela Grecu – director general adjunct în cadrul Ministerului Muncii şi Solidarităţii Sociale.
La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 20 mai 2003, Comisia propune adoptarea acesteia cu următoarele modificări:

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Titlul legii

Lege privind finanţarea activităţilor ocazionate de sărbătorirea în România a Zilei Internaţionale a Vârstnicilor prin alocarea de fonduri de la bugetul Ministerului Muncii şi Solidarităţii Sociale
	Se propune reformularea titlului legii după cum urmează: 

“Lege privind finanţarea activităţilor ocazionate de sărbătorirea în România a Zilei Internaţionale a Vârstnicilor”
Autor: deputat Smaranda Dobrescu
	Pentru o mai bună formulare.

	2
	Art.1. – (1) Se alocă de la bugetul de stat suma de 10 miliarde lei din fondurile prevăzute în bugetul Ministerului Muncii şi Solidarităţii Sociale pe anul 2003, la capitolul 60.01 “Asistenţă socială, alocaţii, pensii, ajutoare şi indemnizaţii”, pentru finanţarea activităţilor ocazionate de sărbătorirea Zilei Internaţionale a Vârstnicilor.
(2) Anual, suma prevăzută în bugetul Ministerului Muncii şi Solidarităţii Sociale pentru finanţarea activităţilor ocazionate de sărbătorirea Zilei Internaţionale a Vârstnicilor se reactualizează prin Legea bugetului de stat prin aplicarea unei majorări aferente ratei inflaţiei prognozate pe anul respectiv.


	Se propune reformularea textului după cum urmează:

“Art.1. - (1) Pentru finanţarea activităţilor ocazionate de sărbătorirea în România a Zilei Internaţionale a Vârstnicilor,  prin Legea bugetului de stat se alocă, anual, sume în bugetul Ministerului Muncii şi Solidarităţii Sociale.

(2) Sumele alocate pentru finanţarea activităţilor ocazionate de sărbătorirea în România a Zilei Internaţionale a Vârstnicilor se actualizează anual cu rata prognozată a inflaţiei.”
Autor: deputat Smaranda Dobrescu
	Pentru o mai bună sistematizare a textului.

Suma alocată pentru anul 2003 a fost prevăzută la art.7 – nou introdus.

	
	
	
	

	0
	1
	2
	3

	3
	Art.2. – (1) Sumele prevăzute la art.1 se repartizează organizaţiilor centrale reprezentative ale pensionarilor prin decizia Consiliului Naţional al Persoanelor Vârstnice. 

(2) Sunt considerate organizaţii centrale reprezentative ale pensionarilor, organizaţiile care îndeplinesc simultan următoarele condiţii: 
a) au cel puţin 15 filiale teritoriale;

b) au un număr de peste 15.000 de membri cotizanţi;

c) desfăşoară în mod constant acţiuni de ajutorare a persoanelor vârstnice dezavantajate;

d) organizează şi desfăşoară acţiuni recreative pentru persoanele vârstnice.
	Se propune reformularea textului după cum urmează: 

“Art.2. – (1) Sumele prevăzute la art.1 se repartizează de Ministerul Muncii şi Solidarităţii Sociale organizaţiilor centrale reprezentative ale pensionarilor la propunerea Consiliului Naţional al Persoanelor Vârstnice, fundamentată pe baza criteriilor stabilite de acesta. 
(2) Sunt considerate organizaţii centrale reprezentative ale pensionarilor, organizaţiile care îndeplinesc simultan următoarele condiţii:
a) au cel puţin 15 filiale teritoriale;

b) au un număr de peste 15.000 de membri cotizanţi;

c) desfăşoară în mod constant acţiuni de ajutorare a persoanelor vârstnice dezavantajate.”
Autor: deputat Smaranda Dobrescu 
	Pentru claritatea textului.

S-a eliminat textul lit.d) ca fiind inutil.



	4
	Art.4. – (1) Preşedinţii organizaţiilor centrale reprezentative ale pensionarilor, beneficiare ale sumelor stabilite potrivit prevederilor art.2, răspund de modul de utilizare a sumelor repartizate.
(2) Preşedinţii organizaţiilor centrale reprezentative ale pensionarilor vor prezenta Ministerului Muncii şi Solidarităţii Sociale, până cel mai târziu la data de 31 decembrie a anului în cursul căruia au beneficiat de sumele
	Se propune reformularea textului după cum urmează: 

“Art.4. – (1) Preşedinţii organizaţiilor centrale reprezentative ale pensionarilor, beneficiare ale sumelor stabilite potrivit prevederilor art.2, răspund de modul de utilizare a sumelor repartizate.

(2) Preşedinţii organizaţiilor centrale reprezentative ale pensionarilor vor prezenta Ministerului Muncii şi Solidarităţii Sociale, precum şi Consiliului Naţional al Persoanelor Vârstnice, până cel mai
	Întrucât Consiliul Naţional al Persoanelor Vârstnice propune repartizarea sumelor pe baza criteriilor stabilite de acesta.

	
	
	
	

	
	stabilite potrivit prevederilor art.2, un raport cu privire la modul cum au fost cheltuite sumele repartizate, pe categorii de destinaţii stabilite la art.3.


	târziu la data de 31 decembrie a anului în cursul căruia au beneficiat de sumele stabilite potrivit prevederilor art.2, un raport cu privire la modul cum au fost cheltuite sumele repartizate, pe categorii de destinaţii stabilite la art.3.”
Autor: deputat Gheorghe Barbu
	

	
	
	
	

	5
	__
	Se propune introducerea unui text nou, ca art.6, după cum urmează: 
“Art.6. – Sarcina execuţiei bugetare şi controlul modului de utilizare a sumelor acordate în temeiul prezentei legi revin direcţiilor generale de muncă şi solidaritate socială în a căror rază teritorială îşi au sediul organizaţiile centrale reprezentative ale pensionarilor.”
Autor: deputat Smaranda Dobrescu
	Pentru reglementarea în textul legii a atribuţiilor de control a modului de utilizare a sumelor.

	6
	__
	Se propune introducerea unui text nou, ca art.7, după cum urmează:
“Art.7. – Pentru finanţarea în anul 2003 a activităţilor ocazionate de sărbătorirea în România a Zilei Internaţionale a Vârstnicilor se alocă de la bugetul de stat suma de 9,3 miliarde lei din fondurile prevăzute în bugetul Ministerului Muncii şi Solidarităţii Sociale pe anul 2003 la capitolul 6001 “Asistenţă socială, alocaţii, pensii, ajutoare şi indemnizaţii.”

Autor: deputat Smaranda Dobrescu
	Pentru stabilirea sumelor alocate în anul 2003 ocazionate de sărbătorirea în România a Zilei Internaţionale a Vârstnicilor.


II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Articolul 3, litera a)
a) ajutoare materiale pentru persoanele vârstnice, membri ai organizaţiilor de pensionari, aflate în situaţii de dificultate, care se vor acorda în proporţie de cel puţin 90% din sumele repartizate;


	D-na deputat Maria Apostolescu propune reformularea textului lit.a) a art.3, după cum urmează:
“a) ajutoare materiale pentru persoanele vârstnice, membri ai organizaţiilor de pensionari, aflate în situaţii de dificultate, care se vor acorda în proporţie de cel puţin 75% din sumele repartizate;”

	Argumente pentru susţinere:

Pentru a putea fi acoperite şi celelalte activităţi.

Argumente pentru respingere:

Acordarea de ajutoare materiale pentru persoane vârstnice este principalul obiectiv al organizaţiilor reprezentative ale pensionarilor.


Comisia a aprobat prezentul raport cu unanimitate de voturi. 
PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Expert Sorina Steliana SZABO

